Santa Llúcia, tot un clàssic - Viatjar.CAT
« Catllaràs, un paradís del Berguedà
Tot el que has de saber sobre el Pacífic Sud »
Si passegem sense presses, deixant córrer el temps i transformant la mirada com si fos la de un nen, la màgia està més que assegurada. Discorrent entre les parades de figuretes del pessebre, cada any amb alguna novetat mediàtica, les que venen arbres de nadal i plantes amb motius nadalencs, i algunes més de variades que s’hi troben, podem passar una tarda diferent i de ben segur que tornem a casa amb algun nou habitant per al pessebre o amb un nou ornament per a convertir casa nostra en un lloc una mica més acollidor si més no.
La fira, que en els seus inicis ocupava els dos marges de la vorera i les quatre cantonades, amb el pas dels anys ha vist com aquest espai s’ha reduït a només un cantó de la vorera, en alguns dels carrers, i ha deixat també lliures les cantonades, evitant així una possible massificació. Per contra però, en l’espai interior de la plaça s’han instal·lat paradetes d’artesania d’arreu del món, dotant d’aquesta manera a la fira un aire més multicultural i diversificat. L’essència però, no s’ha perdut pas.
La fira de Santa Llúcia és doncs, una bona alternativa a les tardes de consum impulsiu, que és sens dubte la tendència per aquestes èpoques, i una bona manera de reivindicar un Nadal de tradicions ciutadanes, amb punts de trobada per a la gent i racons on oblidar el temps i tornar, encara que sigui només per a un minuts, a ser nens.
Per cert! No deixeu tampoc de visitar la mare de totes les fires de Nadal, la que es troba any rere any a la plaça de la Catedral de Barcelona!
Themes: Avinyó 6, amb ferran barri gòtic de barcelona, barcelona, can gonteras servia canto, festes de Nadal, FIRA CAVALLS, fira de santa Llúcia, nadal a cuba, pessebre, pessebre vivent, plaça cabrinety puigcerda, plaça d'es Born, plaça dels Pins, plaça fivaller, plaça ramon masip cardedeu, Sagrada Familia, Santa Seu
Comments of “Santa Llúcia, tot un clàssic”